OpenLLM-France/wikimedia huggingface dataset:
# Frans Van Looy

François «Frans» Van Looy, (Merksem, 1950eko abuztuaren 26a - ib., 2019ko irailaren 20a), txirrindulari belgikarra izan zen, profesionala 1972tik 1982ra.

## Ibilibidea

Frans Van Looy-k hainbat semi-klasiko belgikar irabazi zuen, Nokere Koerse, Nationale Sluitingsprijs edo Brusela-Ingooigem besteak beste. Horretaz gain, Dauphiné Libérén eta Kataluniako Voltan etapa bana lortu zuen.
Erretiratu ostean, T-Mobile Teameko kirol zuzendaria izan zen 2006 arte. Wegen en Verkeer agentziarekin gatazka judizial luze bat izan ondoren, zeinak Van Looy jaiotako etxaldea erosi eta bizigabetzat jo baitzuen, 2019ko irailean bere buruaz beste egin zuen.

## Palmaresa
### Amateurretan

1971
* Frantziako Flandriako Tourreko etapa 1
* 2. Egide Schoeters Kopan
1972
* Gante-Wevelgem (amateur)
* Aljeriako Itzuliko 2 etapa
* 4. Nationale Sluitingsprijsean

### Profesionaletan

1973
* Levanteko Itzuliko etapa 1
* Mallorcako Itzuliko etapa 1
* Iparraldeko Tourreko etapa 1
* Gullegem Koerse
* 2. Ekialdeko Flandriako Zirkuituan
* 5. Nationale Sluitingsprijsean
1974
* Dauphiné Libéréko etapa 1
* Schaal Sels
* Nationale Sluitingsprijs
* 7. E3 Harelbeken
1975
* 2. Tournaiko Zirkuituan
* 2. Paris-Toursen
* 3. Agostoni Kopan
* 3. Schaal Selsen
* 3. Tour du Condrozen
* 5. Flandriako txapelketan
1976
* Linburgoko Tourra
* Stad Sint-Niklaas Sari Nagusia
* Leeuwse Pijl
* 3. Omloop van het Leiedalen
* 4. Paris-Toursen
* 4. Scheldeprijsean
1977
* Nokere Koerse
* Omloop Mandel-Leie-Scheldeko etapa 1
* Flèche rebecquoise
* Nationale Sluitingsprijs
* Neeroetereneko Zirkuitua
* 3. Brusela-Ingooigemen
1978
* La Panneko Hiru Egunetako etapa 1
* Omloop van het Waasland
* Puivelde Koerse
* De Kustpijl Heist
* Liedekerkse Pijl
* Kataluniako Voltako etapa 1
* Jef Scherens Sari Nagusia
* Neeroetereneko Zirkuitua
* 2. Tournaiko Zirkuituan
* 2. Saint-Amands Sarian
* 3. Hiru Probintzietako Zirkuituan
* 5. Belgikako Itzulian
1979
* Aragoiko Itzuliko etapa 1
* Nationale Sluitingsprijs
* Saint-Amands Saria
* 3. De Kustpijl Heisten
1980
* Maiatzaren Lehena Sari Nagusia
* Brusela-Ingooigem
* Briek Schotte Sari Nagusia
* 2. Jef Scherens Sari Nagusian
* 2. De Kustpijl Heisten
* 4. Nokere Koersen
1981
* 3. Hannuteko Sari Nagusian
* 3. De Kustpijl Heisten
1982
* 3. De Kustpijl Heisten

## Sailkapen orokorra Itzuli Handietan eta Munduko Txapelketan

| Lasterketa | 1972 | 1973 | 1974 | 1974 | 1976 | 1977 | 1978 | 1979 | 1980 | 1981 | 1982 |
| Italiako Giroa | - | - | - | - | 71. | - | - | - | - | - | - |
| Frantziako Tourra | - | - | 99. | - | - | - | - | UT | - | - | - |
| Espainiako Vuelta | - | - | - | - | - | - | - | - | - | - | - |
| Munduko errepideko txapelketa | - | - | - | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Erreferentziak

* 1 2 (Nederlanderaz) «Frans Van Looy, oud-renner en ploegleider, is overleden» standaard.be 2019-09-21.
* ↑ (Frantsesez) «Décès de Frans Van Looy, ancien cycliste et directeur sportif» L’equipe 2019-09-21.

## Kanpo estekak

* Frans Van Looy - ProCyclingStats
* Datuak: Q2060885
* Multimedia: Frans Van Looy / Q2060885
# Something Good – Negro Kiss

Something Good – Negro Kiss William Selig zinemagilearen film mutua da, 1898. urtekoa. Saint Suttle eta Gertie Brown aktoreek antzeztu zuten.

## Aktoreak

* Saint Suttle
* Gertie Brown

## Erreferentziak

* ↑ Something Good — Negro Kiss
* ↑ Gabrielle Daniels. Something Else Again: Poetry and Prose, 1975-2019

## Kanpo estekak

* imdb.com
* Datuak: Q60609047
* Multimedia: Something Good – Negro Kiss / Q60609047
# Melillako Golf Zelaia

Melillako Golf zelaiak 9 zuloko zelaia du, esperientzia handiko zein hasiberrientzako esperientzia eskaintzeko diseinatua. Ibilbidearen ezaugarri nagusia lurrean dauden aldaketak dira, bunkerrak, lakuak eta jasotze-aldaketak barne, eta horrek erronka bat sortzen du zulo bakoitzean.

### Historia

2008an sortu zen Melillako Golf Zelaia, eta Enrique Bohórquez López-Dóriga presidente, Javier Mateo Figueroa presidenteorde eta José Antonio Calderón Carrillo idazkari dituen talde batek kudeatzen du.

### Zuloen ezaugarriak

* 1. zuloa: 5. parea jaitsieran, bunkerrek defendatutako green batekin.
* 2. zuloa: 4. parea jaitsieran, aurrean bunker bat duela greenean.
* 3. zuloa: 4. parea motza igoeran, bi bunker green-aren inguruan.
* 4. zuloa: 4. parea, laku bat eskuinaldean duena, green-etik gertu.
* 5. zuloa: 4. parea, dogleg bat eskuinean eta bunker bat greenean.
* 6. zuloa: 3. pare luzea, haizeak eragina.
* 7. zuloa: 3. parea igoeran, greena ikusteko zailtasunarekin.
* 8. zuloa: 4. parea bi bunkerrekin, greena babesten.
* 9. zuloa: 3. parea luzea, green estu batekin eta ezkerrean bunker batekin.

### Landa-txartela

| Tee | Par | VC | Slope | Longitud |
| Amarillo (Caballeros) | 68 | 64.8 | 111 | 4630 m |
| Amarillo (Caballeros) | 68 | 65.8 | 116 | 4022 m |

### Praktika-instalazioak

* Driving Range
* Putting Green

### Bisitarientzako informazioa

Zelaia egunero dago zabalik bisitarientzat.
Greenfee-en prezioak
* 18 zulo
** Astelehenetik ostiralera: 20 €
** Larunbat, igande eta jaiegunetan: 25 €
* 9 zulo
** Astelehenetik ostiralera: 14 €
** Larunbat, igande eta jaiegunetan: 17 €

### Erosotasunak

* Casa Club
* Golfeko lezioak

## Erreferentziak

* ↑ Pérez, José. (2022-01-23). «El Club Amigos del Golf de Melilla inicia su nueva temporada» El Faro de Melilla.
* ↑ Pérez, José. (2023-11-30). «Pilar Pérez Gómez y Ángel Weil, triunfadores en el Torneo de Amigos del Golf» El Faro de Melilla.
* ↑ Pérez, José. (2022-07-30). «José Luis García: “Mi camino en el golf comenzó con diez años en un campo de Melilla”» El Faro de Melilla.
* ↑ DN. (2021-12-14). «Siete de cada diez melillenses apuestan por un cambio de uso del campo de golf» El Faro de Melilla.
* ↑ Pérez, José. (2024-04-29). «El Club Amigos reúne a los mejores golfistas melillenses en su torneo» El Faro de Melilla.
* ↑ Mineral, Club Campo de Golf de MelillaCargadero Del. «Club Campo de Golf de Melilla, Melilla, España» Albrecht Golf Guide.

## Kanpo estekak

* Datuak: Q131839511
# Ronald De Witte

Ronald «Ronny» De Witte, (Wilrijk, 1946ko urriaren 21a) txirrindulari belgikar ohia da, profesionala 1968tik 1982ra.
Frantziako Tourrean bi etapa irabazi zituen eta Italiako Giroan beste bat. Giroan bitan sailkatu zen lehenengo hamarren artean.

## Palmaresa

1965
* 2. Belgikako errepideko txapelketan (junior)
1969
* Belgikako Itzuliko etapa 1 (taldekako erlojupekoa)
* Brusela-Bever
* Fourmiesko Sari Nagusia
* 2. Flandriako txapelketan
* 2. Hainauteko Zirkuituan
* 9. Paris-Toursen
1970
* 3. Isberguesko Sari Nagusian
1971
* Paris-Nizako etapa 1
* 2. E5 Sari Nagusian
1972
* Omloop van West-Brabant
1973
* 2. Omloop van West-Brabanten
* 5. Rund um den Henninger Turmean
1974
* Luxenburgoko Tourreko etapa 1 (taldekako erlojupekoa)
* Frantziako Tourreko etapa 1
* Gullegem Koerse
* 2. Flandrian Zeharrean
* 2. Belgikako Itzulian
* 3. Nokere Koersen
* 9. Dunkerqueko Lau Egunetan
1975
* Frantziako Tourreko etapa 1
* Scheldeprijs
* Ruddervoorde Koerse
* Nieleko Zirkuitua
* Marcel Kint Sari Nagusia
* 2. Le Samynen
* 2. Omloop van het Leiedalen
* 3. Omloop van West-Brabanten
* 8. Rund um den Henninger Turmean
1976
* Sardiniako Giroko etapa 1
* Italiako Giroko etapa 1
* Paris-Tours
* 2. Kataluniako Voltan eta etapa 1
* 3. Apeninoetako Giroan
* 9. Romandiako Tourrean
1977
* Belgikako Itzuliko etapa 1
* 2. Züricheko txapelketan
* 3. Boucles de l'Aulnen
* 3. Mendebaldeko Flandriako Tourrean
* 3. Critérium des Asen
* 4. Paris-Roubaixen
* 4. Lombardiako Giroan
* 5. Rund um den Henninger Turmean
* 6. Italiako Giroan
* 9. Flèche Wallonnen
* 9. Lieja-Bastogne-Liejan
1978
* 2. Sardiniako Giroan
* 3. E3 Harelbeken
* 6. Italiako Giroan
1979
* Romandiako Tourreko etapa 1
* 2. Belgikako derny txapelketan
* 5. Lombardiako Giroan
1981
* 2. Andaluziako Itzulian
1982
* 2. Omloop van West-Brabanten

## Sailkapen orokorra Itzuli Handietan eta Munduko Txapelketan

| Lasterketa | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 |
| Italiako Giroa | - | - | - | - | - | - | - | - | UT | 6. | 6. | 17. | 21. | - | - |
| Frantziako Tourra | - | UT | 43. | - | 31. | 24. | 25. | 37. | 18. | - | - | - | - | 62. | 63. |
| Espainiako Vuelta | - | - | - | 29. | - | - | - | - | - | - | - | - | - | - | - |
| Munduko errepideko txapelketa | - | - | - | - | - | - | - | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Ronald De Witte - ProCyclingStats
* Datuak: Q370024
* Multimedia: Ronald De Witte / Q370024
# Leon Meabe

Leon Meabe Iruretagoiena (Irun, 1912 maiatzaren 8a); Madril, 1936ko irailaren 30a) gipuzkoar kimikaria izan zen. Tomas Meaberen eta Julia Iruretagoienaren seme bakarra izan zen.
Tomas Meabek "kutun" deitzen zion. Zientzia Kimikoak ikasi zituen Madrilgo Unibertsitate Zentralean. Hiri honetako Espainiako Langile Alderdi Sozialistaren gazterian afiliatu zen eta 1932an Madrileko talde sozialistan sartu zen. Gerra Zibilean, Madrilgo gerra materialen laborategi batean lan egin zuen, eta 1936ko irailaren 30ean istripuz gertatutako leherketa batean hil zen. Pablo Iglesias Fundazioaren ekimenez bere gorpuzkiak erraustu eta Derioko hilerrira eraman zituzten 2017ko maiatzaren 28an, gurasoenekin batera atseden har dezaten .

## Erreferentziak

* 1 2 fpabloiglesias.es
* ↑ deia
* Datuak: Q131904192
# Garth Hudson

Eric Garth Hudson (Windsor, Ontario, 1937ko abuztuaren 2a – Woodstock, New York, 2025eko urtarrilaren 21a) kanadar musikaria izan zen, The Band taldeko kidea.
Gurasoak musikariak ziren eta Garthek txikitatik jaso zituen piano eskolak eta organoa jo zuen elizan. Teoria musikala, harmonia eta kontrapuntua ere ikasi zituen. Western Ontarioko Unibertsitatean hasi zen musika ikasten, baina handik urtebetera ikasketak utzi zituen.
1956an The Silhuettes taldean hasi zen musika jotzen. 1961ean The Band taldea sortu zuen Levon Helm, Robbie Robertson, Rick Danko eta Richard Manuelekin batera. Hudson taldeko teklatu-jotzailea izan zen, Lowry organoa eta batzuetan saxofoia jotzeaz gain. Taldearen soinu bereizgarriaren egile nagusia izan zen, eta rockaren organo-jotzailerik distiratsuentzat jo zuten. 1965ean Bob Dylan ezagutu zuten eta biran lagundu zioten.
The Band taldea desegin ondoren, Hudsonek estudioko musikari gisa lan egin zuen, baita bakarka ere.

## Erreferentziak

* ↑ Krewen, Nick. (2025-1-21). «Garth Hudson, the last living member of The Band, dead at 87» Toronto Star (Noiz kontsultatua: 2025-1-21).

## Kanpo estekak

* Datuak: Q554422
* Multimedia: Garth Hudson / Q554422
# Tetrazol

Tetrazola edo 1H-tetrazola konposatu organiko heterozikliko nitrogenatua da, CH$_2$N$_4$ formula duena, azolen klasekoa. Solido kristalino horixka da. Lehergarria da berotuz, igurtziz eta su emanez.
Tetrazol ere esaten zaie deribatu ordezkatuei, 5-aminotetrazola adibidez.

## Egitura

Tretazolak hiru isomero ditu, lotura bikoitzaren `posizioaren arabera bereizten direnak: 1H-tetrazola, 2H-tetrazola eta 5H-tetrazola. 1H eta 2H isomeroak tautomeroak dira biak orekan egoten dira, baina egoera solidoan 1H tautomeroa da nagusi eta gas fasean 2H tautomeroa. Bi hauek aromatikoak dira gainera. 5H isomeroa ez da aromatikoa.

## Sintesia

1H-tetrazola lehen aldiz sintetizatu zen azido hidrazoikoa eta hidrogeno zianuroa erreakzionaraziz presiopean.
1H-tetrazol-5-ordezkatuak sintetizatzeko nitriloak sodio azidarekin errekzionarazten da iodoa edo sodio bisulfatoa katalizatzaile moduan usatuta.

## Erabilera

Tetrazola zenbait sendagaien egituraren osagaiak dira, adibidez, losartanoa eta kandesartanoa.
1H-tetrazola, 5.aminotetrazola eta beste deribatuk batzuk automobiletako airbagetan gasa sortzeko osagai gisa baliatzen dira erreakzioaren emaitza-produktuak ez direlako toxikoak.

## Erreferentziak

* ↑ (Ingelesez) PubChem. «1H-Tetrazole» pubchem.ncbi.nlm.nih.gov (Noiz kontsultatua: 2025-01-21).
* ↑ Kiselev, Vitaly G.; Cheblakov, Pavel B.; Gritsan, Nina P.. (2011-03-10). «Tautomerism and Thermal Decomposition of Tetrazole: High-Level ab Initio Study» The Journal of Physical Chemistry A 115 (9): 1743–1753. doi:10.1021/jp112374t. ISSN 1089-5639. (Noiz kontsultatua: 2025-01-21).
* ↑ Wong, Ming Wah; Leung-Toung, Regis; Wentrup, Curt. (1993-03-01). «Tautomeric equilibrium and hydrogen shifts of tetrazole in the gas phase and in solution» Journal of the American Chemical Society 115 (6): 2465–2472. doi:10.1021/ja00059a048. ISSN 0002-7863. (Noiz kontsultatua: 2025-01-21).
* ↑ (Ingelesez) «Organic Syntheses Procedure» www.orgsyn.org (Noiz kontsultatua: 2025-01-21).
* ↑ (Ingelesez) Klapötke, Thomas M.; Stierstorfer, Jörg. (2014). «Energetic Tetrazole N-oxides» Green Energetic Materials (John Wiley & Sons, Ltd): 133–178. doi:10.1002/9781118676448.ch06. ISBN 978-1-118-67644-8. (Noiz kontsultatua: 2025-01-21).

## Kanpo estekak

* Datuak: Q58826308
* Multimedia: Tetrazole / Q58826308
# Fred Newhouse

Frederick Vaughan Newhouse (Honey Grove, Texas, 1948ko azaroaren 8a – 2025eko urtarrilaren 20a) estatubatuar abiadura-lasterkaria izan zen.
1976ko Udako Olinpiar Jokoetan urrezko domina lortu zuen 4 × 400 metroko errelebo proban, eta zilarrezko domina irabazi zuen 400 metroko proban, Alberto Juantorena kubatarraren atzetik.
Northwest Flyers Track Clubeko antolatzaileetako bat izan zen Houstonen. Ingeniaritza elektronikoan graduatu zen, nazioarteko negozioetan masterra lortu zuen. Bi urte eman zituen Ameriketako Batuetako Armadan.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 1976 | Montreal Kanada | 01 ! | 400 metro erreleboak |
| 1976 | Montreal Kanada | 02 ! | 400 metro |

## Kanpo estekak

* Datuak: Q1368067
* Multimedia: Fred Newhouse / Q1368067
# Abraham Berge

Abraham Theodr Berge (Lyngdal, 1851ko abuztuaren 20a – Tønsberg, 1936ko uztailaren 10a) norvegiar irakasle eta politikaria izan zen, Norvegiako lehen ministroa 193tik 1924ra.
Irakasle eta funtzionarioa izan zen. Vanseko eskolan irakatsi zuen eta herri honetako sheriffa izan zen 1904 eta 1908 artean. 1908tik 1924ra Vestfold konderriko gobernadorea izan zen.
Alderdi Liberaleko kide izan zen, ondoren Alderdi Sozialdemokrata Liberalekoa eta geroago zentro-eskuineko liberaletakoa.
Karrera politikoa udal mailan hasi zuen eta 1882an Farsundeko alkate izendatu zuten. 1891n eserleku bat lortu zuen Norvegiako parlamentuan. Kultura eta Finantza ministroa izan zen, eta hamar urtez politikatik erretiratu ondoren, Finantza ministro izatera itzuli zen.
1923an bihurtu zen lehen ministro, Otto Bahr Halvorsen hil ondoren, eta hurrengo urtean utzi zuen kargua, hauteskundeak galdu ondoren. 1926an gobernuak banku bat erreskatatzeari buruzko informazioa ezkutatzeagatik auzipetu zuten eta 1927an absolbitu egin zuten.
* Datuak: Q329789
* Multimedia: Abraham Berge / Q329789
# Mozartkugel

Mozartkugel, pluralez Mozartkugeln (euskaraz: «Mozart-pilota») Austriako gozoki bat da, berez pistatxo, mazapan eta nogatez inguratutako azukrezko litxarreria bat da, guztia txokolate beltzez estalia.
1890ean Salzburgo hirian Paul Fürst (1856-1941) gozogileak sortu eta Wolfgang Amadeus Mozart musikagile ospetsuaren omenez izendatu zuen.

## Kanpo estekak

* Jatorrizko Salzburgoko Mozartkugel gozokien webgunea (Alemanez)
* Datuak: Q263223
* Multimedia: Mozartkugel / Q263223
# Via Cavour (Erroma)

Via Cavour, Italiako Erroma hiriburuan dagoen kale bat da, Piazza dei Cinquecento plazatik Via dei Fori Imperiali kalera doa.
Castro Pretorio eta Eskilino rioniak zeharkatzen ditu, honetan Santa Maria Nagusia basilikarekin topatuz.

## Kanpo estekak

* Datuak: Q4110463
* Multimedia: Via Cavour (Rome) / Q4110463
# Vasco de Almeida e Costa

Vasco Fernando Leote de Almeida e Costa (Lisboa, 1932ko uztailaren 26a – ibidem, 2010eko uztailaren 25a) portugaldar itsas armadako ofizial eta politikaria izan zen. Portugalgo behin-behineko lehen ministroa izan zen 1976ko ekainetik uztailera.
Barne Administrazioko izan zen José Pinheiro de Azevedoren gobernuan. 1976ko ekainean, bihotzekoa izan zuen Pinheiro ordezkatu zuen behin-behinean, eta hilabete geroago, boterea eman zion hauteskundeetako garaileari, Mario Soaresi.
1981etik 1986ra Portugalgo Macao koloniako gobernadore izan zen, eta bertan azpiegituren garapen garrantzitsua burutu zuen. Tokiko biltzar legegilea desegin zuen eta merkatari txinatarrei botere gehiago ematen saiatu zen, tokiko biztanleen kaltetan.

## Kanpo estekak

* Datuak: Q2324888
# João Pinheiro Chagas

João Pinheiro Chagas (Rio de Janeiro, 1863ko irailaren 1a – Estoril, 1925eko maiatzaren 28a) portugaldar politikari, kazetari eta idazlea izan zen. Portugalgo lehen ministroa izan zen 1911n eta 1915ean.
Brasilen jaio zen eta emigrante portugaldar eta amerindiar baten semea izan zen. Familia Portugalera itzuli zen eta João umezurtz geratu zen haurtzaroan.
16 urterekin Portora joan eta idazten hasi zen, baina Lisboara itzuli zen hainbat egunkaritan lan egitera. Portugalen eta Brasilen ere egunkariak sortu zituen.
Alderdi Errepublikarrarekin bat egin zuen eta matxinada bat antolatzeagatik kondenatu zuten. Angolan espetxeratu zuten, baina Parisera ihes egitea lortu zuen. 1892an Portugalera itzuli eta espetxeratu egin zuten. Hurrengo urtean amnistia izan zen eta ordutik Porton, Brasilen eta Madrilen bizi izan zen. 1908an berriro atxilotu zuten Lisboako erregizidioan parte hartzeagatik, eta bi urte geroago Portugalen Errepublika aldarrikatu zuen 1910eko urriaren 5eko Iraultzan parte hartu zuen.
Erregimen berriko lehen kargua enbaxadore izan zen Parisen, eta bi aldiz dimititu zuen gobernuarekiko desadostasun politikoengatik. Lehen ministro eta barne ministro ere izan zen 70 egunez 1911n eta berriro 1916an. Portugalek Lehen Mundu Gerran izandako parte-hartzearen egileetako bat izan zen.
1915ean Errepublikako presidentetzarako hautagaia izan zen, baina atentatu batean zauritu zen eta bere hautagaitza erretiratu zuen.

## Kanpo estekak

* Datuak: Q580523
* Multimedia: João Chagas / Q580523
# Mugalari

Mugalaria hego eta ipar Euskal Herriaren muga zeharkatzen laguntzen duen pertsonari deritzo. Espainia eta Frantzia arteko muga administratiboa denez, praktika horiek oso ohikoak izan ziren Bigarren Mundu Gerran eta Espainiako Guda Zibilean. Ondoren, frankismoaren aurkako borrokan ere aritu ziren, mugak gaindituz.

## Jakingarriak

* Mugalari Gara egunkariaren gehigarri kulturalaren izena ere bada.
* Mugalari festa! Iruñeko Zurruto taldeak egin duen abesti bat da.

## Ikus gainera

* Florentino Goikoetxea
* Suzanne Cazaux

## Kanpo estekak

* (Gaztelaniaz) Mugalariei buruzko aipamena Noticias de Gipuzkoa egunkarian.
* Zurruto taldearen Mugalari festa! abestia taldearen myspacean.
* Joseba Aurkenerena: Antton Etxebeste, Miñabaitako azken mugalaria Kazeta.info
* Datuak: Q3322355
# Sergei Belov

Sergei Aleksandrovitx Belov (errusieraz: Серге́й Алекса́ндрович Бело́в; Naschokovo, Tomsk Oblast, 1944ko urtarrilaren 23a – Perm, 2013ko urriaren 3a) SESBko saskibaloi jokalari eta entrenatzailea izan zen.

## Biografia

Garai guztietako Europako saskibaloi jokalaririk handienetakotzat hartzen da, eta Indianako Basketball Hall of Fame-n sartutako lehen jokalari ez-amerikarra izan zen. Nazioarte mailan errekor paregabea du, 15 dominarekin Sobietar Batasunarekin nazioarteko lehiaketetan eta hiru entrenatzaile gisa Errusiarekin.
Lau Olinpiar Jokotan parte hartu zuen SESBko selekzioarekin. Bere parte-hartzeen artean, 1972ko final famatua dago, non SESBk Estatu Batuak irabazi zituen finalean, nazioarteko saskibaloiaren historiako azken segundo eztabaidagarrienen ostean (51-50). Bi jaurtiketa libreren ostean puntu bakarreko aldea atera zuten amerikarrek (49-50), baina bigarren jaurtiketa baino lehen mahaiko sirenak jo zuen (sobietar bankuak eskatutako atsedenaldia), baina jaurtiketa librea baino lehen ez zuten eman, eta zenbat segundo falta ziren partida amaitzeko eztabaida sortu zen. Hasieran, mahaiak 3 segundo falta zirela uste du, bi segundo kentzen dira eta azken txanpara sobietar saskiratzerik gabe iristen da. Mahaiaren hausnarketa berri batek, William Jones FIBAko idazkari nagusiaren esku-hartzearekin, hasieran geratzen ziren hiru segundoak atzera botatzea eragiten du eta jabetza sobietar taldeari hirugarren aldiz alboko jaurtiketa batekin ematen zaio. Sobietarrek pase luzea egiten dute bere zelaitik beste saskira, non Aleksandr Belov pibotaren bi defendatzaileak, Kevin Joyce eta Jim Forbes, oreka galduta erortzen dira eta Belovek saskiraketa erraz bat egitea lortzen du amerikarren harriduraren aurrean. Amerikako protesta ugari izan arren, emaitza baliozkotzat jo zuten.
Urrezko domina horretaz gain, Sergei Belovek beste hiru brontzezko domina irabazi zituen sobietar taldearekin 1968, 1976 eta 1980ko Olinpiar Jokoetan. Azken horietan, Moskun ospatutakoetan, zuzia olinpikoaren eramaileetako bat ere izan zen.
Gainera, bi aldiz izan zen munduko txapeldun, 1967an eta 1974an, eta lau aldiz Europako txapeldun.
Bere klubarekin, CSKA Mosku-rekin, Sobietar Armadako klubarekin, Europako Kopako (Euroligaren aurrekoa) bi aldiz txapeldun izan zen 1969an eta 1971n eta finalista beste bitan, 1970ean eta 1973an. Parte hartu zuen lau final horietatik, hirutan partidako gizon izendatu zuten.
Errusiako Saskibaloi Federazioko presidentea izan da 1993 eta 1998 artean.
Munduko dominen errekorra du, Amaury Pasos, Ubiratan Pereira Maciel eta Wlamir Marques brasildarrekin batera, eta Krešimir Ćosić eta Dražen Dalipagić jugoslaviarrekin batera, lau dominarekin.
Eurobasket-en dominen errekorra ere badu, Krešimir Ćosić jugoslaviarrarekin eta Pau Gasol espainiarrarekin batera, 7 dominarekin.
Sergei Belov 2013ko urriaren 3an hil zen gaixotasun luze baten ondorioz.

## Erreferentziak

* 1 2 Muere el ruso Serguéi Belov, leyenda del baloncesto. RTVE 3 de octubre de 2013.

## Kanpo estekak

* Sergei Belov-i buruzko orrialdea Ospearen Aretoan
* Datuak: Q435891
* Multimedia: Sergei Belov / Q435891
# Larraungo gatzagak

Larraungo gatzagak Aldatz eta Arruitz herrien artean zeuden iturburu naturaleko gatza ekoizteko gatzaga batzuk ziren, eguzkiaren lurruntze naturala zerabiltenak, Euskal Herriko isuri mediterraneoko gatzagetan ohikoa izan den bezala. Larraungo udalerriko lurretan zeuden, baina Itsaso herritik ere gertu (Basaburua). Gesalzar, Gesalaldea eta San Migel izenekin ere ezagunak ziren gatzagak eta bere parajeak.
Gesala ibaian du jatorria bertako gatzunak, eta Larraungo Aldatz eta Arruitz kontzejuen arteko muga egiten du erreka horrek. 20. mendearen hasierara arte izan zen gatz esplotazioa bertan, eta 21. mendean gatza biltzeko eraikinaren, putzuen eta larrainen aztarnak ikus daitezke oraindik.

## Erreferentziak

* ↑ (Gaztelaniaz) Salinas de Aldatz y Arruitz - Txantxangorri Aldizkaria. 2023-09-15 (Noiz kontsultatua: 2025-01-26).
* ↑ «San Miguel . Sal Gema. Paraje Salinas. Arruiz, Aldaz e Ichaso - navarra.es» www.navarra.es (Noiz kontsultatua: 2025-01-26).
* ↑ Belasko, Mikel. (2024-11-17). Larraungo Arruitz eta Aldatz herrietakoak. Mastodon.eus (Noiz kontsultatua: 2025-01-26).

## Kanpo estekak

* Datuak: Q131912702